পবিত্র রোম সাম্রাজ্য
শেষ পুণ্য রোমান সম্রাট ছিলেন ফ্রান্সিস ২, যিনি ১৮০৬ সালে নেপোলীয় যুদ্ধের সময় সম্রাজ্যের বিলুপ্তি ঘোষণা করেন। এর আগে ১৫১২ সালে বর্তমান জার্মানির কোলোনে অনুষ্ঠিত একটি রাজকীয় ডায়েটে (অঞ্চলসমূহের প্রতিনিধিদের নিয়ে সভা) সম্রাজ্যের নাম পরিবর্তন করে রাখা হয়েছিল "জার্মান জাতিসমূহের পুণ্য রোমান সম্রাজ্য" (জার্মান: Heiliges Römisches Reich Deutscher Nation)।
বিশ্বের ইতিহাস
প্রায় ৫০০ বছর ধরে রোমান সাম্রাজ্য ইউরোপ এবং উত্তর আফ্রিকার এক বিশাল এলাকা জুড়ে এক অনন্য জীবনধারার প্রবর্তন করেছিল। কিন্তু ৪৭৬ খ্রিস্টাব্দে সাম্রাজ্যটির পশ্চিম অর্ধাংশে ধ্বস নামে। হানাদার জার্মান গোত্রগুলি সাম্রাজ্যের এই অংশে ছড়িয়ে পড়ে ও দখল করতে শুরু করে। কিন্তু পূর্ব অর্ধাংশে রোমান শাসন সুস্থসবলভাবে অব্যাহত থাকে। এই পূর্বাঞ্চলীয় রোমান সাম্রাজ্যটির আরেক নাম ছিল বাইজেন্টীয় সাম্রাজ্য।